paragraph_text: Hana Arapović (Zagreb, 26. kolovoza 2004.) je hrvatska stolnotenisačica. Najveći uspjeh joj je prvo mjesto na svjetskom kadetskom ekipnom prvenstvu ITTF World Cadet Challenge 2019. godine u Poljskoj, na kojem je predvodila reprezentaciju Europe do zlatne medalje.<ref> Ostali uspjesi uključuju treće mjesto na Europskom kadetskom prvenstvu u paru s Čehinjom Lindom Zaderovom i višestruko osvajanje prvenstava Hrvatske u raznim starosnim kategorijama. Od jedanaeste godine sudjeluje na kampovima namijenjenima najperspektivnijim mladim igračicama svijeta, koji se odvijaju po gradovima Europe i Azije. Trenutno igra za jedan od najjačih ženskih klubova Europe u Linzu u Austiji. Poznata je po svojem sigurnom i snažnom backhand udarcu blizu stola.